Карл Кролов
Чакам гости

Превод от немски: Венцеслав Константинов, —

chitanka.info

Приготвих

всичко,

което ми е нужно:

здрав капан за обирджии, кухненски

пособия, уред за затопляне на бира,

тези обичайни дреболии на гостоприемството,

особено красиви ножове,

стари фотографии, с петна от мухъл,

джобен пистолет на подходящо място

под покривката на масата,

препарат за чистене, студен

пастет от дивеч,

пирамида чаши,

бдителен стоящ часовник,

ивичеста котка,

за умилкване.

Седя

сред своето имущество,

щастлив, че с него мога

да се разпореждам.

Когато позвънят,

ще сложа черното кафе.

Бавно ще прелиства

вестник

некролозите им.

Това ще стори въздушното течение,

а то ще дойде от вратата,

която ще отворя.

1982

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.